Heandaratjohka

Heandaratjohka er ei elv i Lebesby kommune i Finnmark. Den er ei sideelv til Luoppaljohka og er 12,5 kilometer lang. 

Elva har utspring som flere små bekker som renner ned nordsida av fjellet Čuđerášša. Elva renner derfra mot øst over en vegetasjonsfattig slette, før den går inn i det rundt 3 kilometer lange elvegjelet Heandaratávži. Den snur deretter mot nord og ut på ei ny slette, hvor den har svært lite fall og deler seg opp i flere separate løp. Elva krysser Fylkesvei 98 like før samløpet med Luoppaljohka.

Referanser 

Elver i Lebesby